smcproject/ml-wiki-sentences huggingface dataset:
ആദ്യമായി കത്തിച്ചവയിൽ കാൾ മാർക്സിന്റെയും കൗൾ കൗട്‌സ്കിയുടെയും പുസ്തകങ്ങൾ ഉൾപ്പെട്ടിരുന്നു പ്രചാരണങ്ങൾ
1933 ഏപ്രിൽ 8 -ന് ജർമ്മൻ സ്റ്റുഡന്റ്സ് യൂണിയന്റെ പ്രചരണത്തിനും മാധ്യമത്തിനുമായുള്ള പ്രധാന ഓഫീസ് ദേശവ്യാപകമായി ജർമൻ വിരുദ്ധശക്തികൾക്കെതിരെയുള്ള നടപടി ("Action against the Un-German Spirit"‌) പ്രഖ്യാപിച്ചു.
ഇതിന്റെ ഉച്ചസ്ഥായിയിൽ പുസ്തകങ്ങൾ കത്തിച്ചുകൊണ്ടുള്ള സാഹിത്യ നിർമ്മാർജ്ജന-ശുദ്ധീകരണമായിരുന്നു (Cleansing - Säuberung) അവർ ലക്ഷ്യമായി പ്രഖ്യാപിച്ചത്.
മാധ്യമങ്ങൾക്ക് ഇവയെപ്പറ്റിയുള്ള വാർത്തകൾ നൽകുക, പൊതുചടങ്ങുകളിൽ പ്രമുഖരായ നാസി പ്രസംഗകരെക്കൊണ്ട് പ്രസംഗിപ്പിക്കുക, അവയെല്ലാം പരമാവധി റേഡിയോ വഴി സംപ്രേഷണം ചെയ്യാൻ ഇടയാക്കുക എന്നതെല്ലാം പ്രാദേശികഘടകങ്ങളുടെ ഉത്തരവാദിത്തമായിരുന്നു.
അതേ ദിവസം തന്നെ ജർമ്മൻ ചരിത്രത്തിലെ രണ്ട് പുസ്തകം കത്തിക്കൽ സംഭവങ്ങളുടെ ഓർമ്മയുണർത്താൻ പന്ത്രണ്ട് തീസിസുകൾ എന്ന പേരിൽ  ജർമ്മൻ സ്റ്റുഡന്റ്സ് യൂണിയൻ ഒരു രേഖ പ്രസിദ്ധീകരിച്ചു: 1520 -ൽ പോപ്പിന്റെ ഒരു കൽപ്പന കത്തിച്ചുകൊണ്ട് മാർട്ടിൻ ലൂഥർ പ്രസിദ്ധീകരിച്ച തൊണ്ണൂറ്റി അഞ്ച് തിസീസുകൾ 1817 -ൽ മാർട്ടിൻ ലൂഥറിന്റെ പുസ്തകം കത്തിക്കലിന്റെ മുന്നൂറാം വാർഷികത്തിന് 11 പുസ്തകങ്ങൾ അടക്കം കുറച്ചുസാധനങ്ങൾ വാർട്ട്‌ബർഗ് ഫെസ്റ്റിവലിന് കത്തിച്ചത്.
ലോസൻ കോൺഫറൻസിനെതിരെ ഗീബൽസ് പ്രസംഗിക്കുന്നു (1932)
എന്നാൽ ഇതാവട്ടെ യാതൊരു താരതമ്യവും ഇല്ലാത്ത കാര്യങ്ങൾ ആയിരുന്നു.
പഴയപുസ്തകം കത്തിക്കൽ സംഭവമാകട്ടെ സെൻസർഷിപ്പിന്റെയോ ജനങ്ങളുടെ വസ്തുവകകൾ നശിപ്പിച്ചുകൊണ്ടുള്ളതോ ആയിരുന്നില്ല, മറിച്ച് പ്രതീകാത്മകമായ എതിർപ്പുകൾ ആയിരുന്നു.
ഓരോ രേഖയുടെയും ഒരേയൊരു കോപ്പിവീതം ആകെ പന്ത്രണ്ട് രേഖകൾ മാത്രമാണ് അതിനായി കത്തിച്ചത്.
അപ്പോൾപ്പോലും അതിന്റെ ഉള്ളടക്കം അമർച്ചചെയ്യാൻ യാതൊരുലക്ഷ്യവും ഉണ്ടായിരുന്നില്ല.
എന്നാൽ ജർമ്മൻ സ്റ്റുഡന്റ്സ് യൂണിയൻ ആവട്ടെ 4000 തരം വിവിധപുസ്തകങ്ങളുടെ പതിനായിരക്കണക്കിനു കോപ്പികളാണ് കത്തിച്ചത്.
പന്ത്രണ്ട് തിസീസുകൾ ഒരു ശുദ്ധദേശീയഭാഷയ്ക്കും സംസ്കാരത്തിനും വേണ്ടി വാദിച്ചു.
തിസീസിലുള്ള ചിത്രങ്ങൾ ജൂത ബുദ്ധിജീവിതത്തിനെ ചോദ്യം ചെയ്യുകയും ജർമ്മൻ ഭാഷയെയും സാഹിത്യത്തെയും ശുദ്ധീകരിക്കേണ്ടതിന്റെ ആവശ്യകത എടുത്തുപറയുകയും സർവ്വകലാശാലകൾ ജർമ്മൻ ദേശീയതയുടെ കേന്ദ്രങ്ങൾ ആവണമെന്ന് ആവശ്യപ്പെടുകയും ചെയ്തു.
ജർമ്മനിക്കെതിരെയുള്ള ജൂതരുടെ പ്രതിലോമകരമായ അന്താരാഷ്ട്രപ്രചരണങ്ങൾക്കുള്ള പ്രതികരണമായിട്ടും ജർമൻ മൂല്യങ്ങളെ ഉറപ്പിക്കാനുമായിട്ടാണ് തങ്ങൾ പുസ്തകങ്ങൾ കത്തിക്കുന്നതെന്ന് അവർ പ്രഖ്യാപിച്ചു.
1933 മെയ് ആറിന് ജർമ്മൻ സ്റ്റുഡന്റ്സ് യൂണിയൻ മാഗ്നസ് ഹിർഷ്‌ഫെൽഡിന്റെ ഇൻസ്റ്റിറ്റ്യൂട്ട് ഓഫ് സെക്സ് റിസർച്ച് എന്ന സ്ഥാപനത്തിൽ സംഘടിതമായി കടന്നുകയറി ആക്രമിക്കുകയും അവിടത്തെ പുസ്തകശാലയിലെ ഇരുപതിനായിരത്തോളം പുസ്തകങ്ങളും ജേണലുകളും കൊള്ളയടിക്കുകയും ചെയ്തു.
1933 മെയ് 10 -ന്  വിദ്യാർത്ഥികൾ 25,000 -ത്തിലേറെ ജർമ്മൻ-അല്ലാത്ത പുസ്തകങ്ങൾ സ്റ്റേറ്റ് ഓപറ സ്ക്വയറിൽ വച്ച് കത്തിക്കുകയും വിട്ടുവീഴ്ചയ്ക്കിടയില്ലാതെ മുൻപെങ്ങുമില്ലാത്തവിധം സെൻസർഷിപ്പിന്റെ മുന്നോടിയായ ഒരു കാലത്തിലേക്ക് കാര്യങ്ങൾ എത്തിക്കുകയും ചെയ്തു.
പല സർവ്വകലശാലാനഗരങ്ങളിലും ദേശീയവാദികളായ വിദ്യാർത്ഥികൾ ജർമ്മൻ അല്ലാത്ത (un-German) മനോഭാവങ്ങൾക്കെതിരെ തീകൊളുത്തി പ്രകടനങ്ങൾ നടത്തുകയും ചെയ്തു.
മുൻകൂട്ടി തയ്യാറാക്കിയ ഈ പരിപാടികളിൽ നാസികളായ ഉദ്യോഗസ്ഥരും പ്രൊഫസർമാരും പുരോഹിതരും വിദ്യാർത്ഥിനേതാക്കളും യോഗങ്ങളെയും ജനാവലികളെയും അഭിസംബോധന ചെയ്തു.
യോഗസ്ഥലങ്ങളിൽ കവർച്ചനടത്തിക്കൊണ്ടുവന്ന ഗ്രന്ഥങ്ങൾ വലിയ ആഘോഷത്തോടെ ഗാനങ്ങളുടെയും നൃത്തങ്ങളുടെയും അകമ്പടിയോടെയും അഗ്നിപ്രതിജ്ഞയോടെയും മന്ത്രോച്ചാരണങ്ങളുടെയും അകമ്പടിയോടെ വിദ്യാർത്ഥികൾ തീക്കുണ്ഡങ്ങളിലേക്ക് വലിച്ചെറിഞ്ഞു.
ബെർളിനിൽ ഏതാണ്ട് 40000 ആൾക്കാർ പങ്കെടുത്ത ചടങ്ങിൽ ഗീബൽസ് ഭീഷണമായ താക്കീതിന്റെ സ്വരത്തിൽ ജനങ്ങളെ ശത്രുക്കൾക്കെതിരെ പ്രകോപിതരാക്കിക്കൊണ്ട് പ്രസംഗിച്ചു: "അധോഗതിക്കും സദാചാരമില്ലായ്മയ്ക്കെതിരെയും സന്ധിയില്ല, കുടുംബത്തിന്റെയും രാഷ്ട്രത്തിന്റെയും സദാചാരസംരക്ഷണത്തിനും മാന്യതയ്ക്കുമായി ഞാൻ ഹെയ്ൻറിച്ച് മാനിന്റെയും ഏണസ്റ്റ് ഗ്ലീസറിന്റെയും എറിക് കാസ്റ്റ്‌നറിന്റെയും പുസ്തകങ്ങൾ ഇതാ അഗ്നിക്ക് അർപ്പിക്കുന്നു."
ജർമ്മൻ വിദ്യാർത്ഥികളും നാസി എസ് എ അംഗങ്ങളും ഡോ. മാഗ്നസ് ഹിർഷ്ഫെൽഡിന്റെ പുസ്തകങ്ങൾ പിടിച്ചെടുക്കുന്നു പ്രമാണം:The Institute for Sexual Sciences during a Nazi raid.jpg ദ ഇൻസ്റ്റിറ്റ്യൂട്ട് ഓഫ് സെക്സുവൽ സയൻസസ് (Institut für Sexualwissenschaft) റെയ്ഡ് ചെയ്യുന്നു
തീവ്രജൂത ബുദ്ധിജീവിതം ഇവിടെ അവസാനിക്കുകയാണ്.
ജർമ്മൻ വിപ്ലവത്തിന്റെ വിജയം ജർമ്മൻ രീതികളിലേക്കുള്ള പാതകൾ വീണ്ടും വ്യക്തമാക്കിയിരിക്കുകയാണ്.
ഭാവി ജർമ്മൻ പൗരൻ വെറുമൊരു പുസ്തകപ്പുഴുവായിരിക്കില്ല, പിന്നെയോ വ്യക്തിത്വമുള്ള മനുഷ്യർ ആയിരിക്കും.
ഇവിടം വരെ മാത്രമല്ല നിങ്ങളെ പഠിപ്പിക്കാൻ ഞങ്ങൾ ഉദ്യേശിക്കുന്നത്.
ചെറുപ്പക്കാർ എന്ന നിലയിൽ കടുത്ത യാഥാർത്ഥ്യങ്ങളെ നേരിടാനുള ശക്തിയും മരണത്തെ ഭയം കൂടാതെ നേരിടാനുള്ള കഴിവും നിങ്ങൾക്ക് ഇപ്പോഴേ ഉണ്ട്.
- ഇതാണ് യുവാക്കളുടെ മുഖ്യലക്ഷ്യം.
ഈ രാത്രിയിലെ നിമിഷത്തിൽ ഭൂതകാലത്തിന്റെ തിന്മകളെ അഗ്നിക്കിരയാക്കുകവഴി നിങ്ങൾ ആ ജോലി ശരിക്കും ചെയ്യുകയാണ്.
ഇത് മഹത്തരവും ശക്തിമത്തായതും പ്രതീകാത്മകവുമായ ഒരു പ്രവൃത്തിയാണ്.
- ലോകമെങ്ങും ഇതറിയാനുള്ളതാണ്.
വെയ്മർ റിപ്പബ്ലിക്കിന്റെ ബുദ്ധിജീവികൾ ഇവിടെ മണ്ണിലേക്ക് ആഴ്ന്നുപോവുകയാണ്.
ഈ ചാരത്തിൽ നിന്നും ഫീനിക്സ് പക്ഷിയെപ്പോലെ പുതിയൊരു സ്പിരിറ്റ് വിജയകരമായി ഉയിർത്തെഴുന്നേൽക്കുക തന്നെ ചെയ്യും.
— ഗീബൽസ് , ബെർളിനിലെ വിദ്യാർത്ഥികളോട് നടത്തിയ പ്രസംഗത്തിൽ നിന്നും ഓപൺപ്ലാസ്, ബെർളിൻ പുസ്തകം കത്തിക്കൽ മ്യൂസിയം സ്റ്റോറി ബെർളിനിൽ തറയിൽ നിർമ്മിച്ചിരിക്കുന്ന പുസ്തകരൂപങ്ങൾ 1933 -ലെ പുസ്തകം കത്തിക്കലിന്റെ സ്മാരകം; ഫ്രാൻഫർട്ട് സിറ്റിഹാളിനു മുന്നിൽ റിബ്ബൽപ്ലാറ്റ്സിലെ പുസ്തകം കത്തിച്ചതിന്റെ സ്മാരകം "Lese-Zeichen" , ("ബുക് മാർക്സ്"), 1933 മെയ് 10 -ന്റെ പുസ്തകം കത്തിക്കലിന്റെ സ്മാരകം Bonner Marketplace - ൽ
എല്ലായിടത്തും മെയ് പത്തിന് തന്നെ വിദ്യാർത്ഥി സംഘടനകൾ വിചാരിച്ചപ്രകാരം പുസ്തകങ്ങൾ കത്തിക്കൽ നടന്നില്ല.
ചിലയിടത്ത് മഴകാരണവും മറ്റിടത്ത് പ്രാദേശികഘടകങ്ങളുടെ സൗകര്യാർത്ഥം ജൂൺ 21 -നുമാണ് പുസ്തകം കത്തിക്കൽ നടന്നത്.
എന്തായാലും ജർമനിയിലെങ്ങുമായി 34 സർവ്വകലാശാലാനഗരങ്ങളിൽ ജർമ്മൻ വിരുദ്ധ മനസ്ഥിതിക്കെതിരായ പ്രവൃത്തികൾ ( "Action against the Un-German Spirit") വിജയമായിരുന്നു.
ഇവയ്ക്ക് വലിയ തോതിലുള്ള മാധ്യമപ്രചാരവും ലഭിച്ചു.
ചിലയിടങ്ങളിൽ, വിശേഷിച്ചും ബർളിനിൽ റേഡിയോയിൽക്കൂടി പ്രസംഗങ്ങളും ഗാനങ്ങളും ചടങ്ങുകളുടെ തൽസമയസംപ്രേഷണവും എണ്ണമറ്റ ജർമ്മൻ‌ സ്രോതാക്കളിലേക്കെത്തി.
താഴെപ്പറയുന്നതരത്തിലുള്ള എല്ലാ കാര്യങ്ങളും നിരോധിക്കേണ്ടതായി പ്രഖ്യാപനമുണ്ടായി: രാജ്യദ്രോഹികളുടെയും പുതിയ ജർമ്മനിയെ താഴ്ത്തിക്കെട്ടാൻ കഴിയുമെന്നു നാസികൾ കരുതുന്ന രാജ്യങ്ങളിൽ നിന്നുള്ളവരുടെയും വിദേശത്തുനിന്നും കുടിയേറിയവരുടെയും കൃതികൾ ( എച്ച്. ജി.വെൽസ്, റൊമൈൻ റോളാങ്ങ് ); മാർക്സിസം , കമ്യൂണിസം, ബോൾഷേവിസം പ്രസിദ്ധീകരണങ്ങൾ യുദ്ധവിരുദ്ധ, അക്രമവിരുദ്ധ പ്രസിദ്ധീകരണങ്ങൾ; ലിബറൽ, ജനാധിപത്യരീതികളെ പിന്തുണയ്ക്കുന്ന പ്രസിദ്ധീകരണങ്ങളും വൈമർ റിപ്പബ്ലിക്കിനെ പിന്തുണയ്ക്കുന്നവയും ( വാൽതർ രത്തനൗ , ഹെയ്ൻറിച്ച് മാൻ , തോമസ് മാൻ ); ജർമ്മൻ സംസ്കാരത്തിന്റെ തുടക്കത്തെയോ സ്പിരിറ്റിനെയോ കുറച്ചുകാണിക്കുന്ന എന്തും ( എമിൽ ലുഡ്വിഗ് ); പ്രാകൃത ഡാർവിനിസത്തെയോ മോണോയിസത്തെയോ പറ്റി പരാമശങ്ങളുള്ള തത്ത്വശാസ്ത്രമോ സാമൂഹികമോആയ ഉള്ളടക്കങ്ങൾ ഉള്ള രചനകൾ ( ഏണസ്റ്റ് ഹെക്കൽ ); ക്ഷയിക്കുന്നതോ, രക്തരഹിതമോ, അല്ലെങ്കിൽ ശുദ്ധകൺസ്ട്രക്ടീവ് ആയതോ ആയ സാഹിത്യങ്ങൾ ( ജോർജ്ജ് ഗ്രോസ് , ഓട്ടോ ഡിക്സ് , ബോഹോസ് , ഫെലിക്സ് മെൻഡൽസോൺ ); വ്യക്തിസന്തോഷത്തിനായുള്ള ലൈംഗികമോ ലൈംഗികവിദ്യാഭ്യാസപരമോ ആയ തന്മൂലം വർഗ്ഗപരമായ ഉന്നതിയെ അവമതിക്കുന്നതോ ആയ സാഹിത്യങ്ങൾ ( മാഗ്നസ് ഹിർഷ്‌ഫെൽഡ് ); ജനങ്ങൾക്ക് നാശം വരുത്തുന്ന എഴുത്തുകൾ എന്ന് പ്രഖ്യാപിക്കപ്പെട്ടവ: ( ഓസ്കർ മരിയ ഗ്രാഫ് , ഹെയ്ൻറിച്ച് മാൻ , സ്റ്റീഫൻ സ്വിഗ് , ജേക്കബ് വാസ്സർമാൻ , ഫ്രാൻസ് ബ്ലീ ); ഏതുമെഖലകളിലായാലും ജൂതർ എഴുതിയതെല്ലാം; ബൂർഷാസിയുടെയോ സമൂഹത്തിന്റെ മേൽത്തട്ടിൽ ജീവിക്കുന്നവരെപ്പറ്റി ജീവിതത്തെയും ജീവിതത്തിന്റെ ലക്ഷ്യങ്ങളെയും ഉപരിപ്ലവമായും അയഥാർത്ഥമായും ചിത്രീകരിക്കുന്ന ജനകീയസാഹിത്യങ്ങൾ; ദേശീയവും രാഷ്ട്രസ്നേഹപരവുമായ നിലവാരം കുറഞ്ഞ സാഹിത്യങ്ങൾ ജൂതർ എഴുതിയ അശ്ലീലസാഹിത്യം ജർമ്മൻ വിശുദ്ധിയെ താഴ്ത്തിക്കെട്ടുന്ന എല്ലാ ഗ്രന്ഥങ്ങളും
പല ജർമ്മൻ വിദ്യാർത്ഥികളും ഈ പുസ്തകം കത്തിക്കൽ പ്രക്രിയയിൽ ഏർപ്പെട്ടു.
ഡൂഷ് സ്റ്റുഡെന്റൻഷാഫ്റ്റ് (Deutsche Studentenschaft) എന്നറിയപ്പെട്ട ഇവർ അവരുടെ സ്വന്തം ലൈബ്രറികളിലെ പുസ്തകങ്ങൾ കത്തിച്ചുതീർന്നപ്പോൾ സ്വതന്ത്രമായ മറ്റു പുസ്തകശാലകളിലേക്കുതിരിഞ്ഞു.
ഹിറ്റ്‌ലറുടെ നിലവാരത്തിനുചേർന്ന പുസ്തകങ്ങളാൽ അലമാരകൾ നിറയ്ക്കുവാനും അല്ലാതുള്ളത് വല്ലതുമുണ്ടെങ്കിൽ അവയെല്ലാം നശിപ്പിക്കുവാനും ലൈബ്രറികളോട് ആവശ്യപ്പെട്ടു.
അന്ധയായ ഹെലൻ കെല്ലെർ ജർമൻ വിദ്യാർത്ഥികൾക്ക് ഒരു തുറന്ന എഴുത്ത് എഴുതുകയുണ്ടായി : 'നിങ്ങൾക്ക് വേണമെങ്കിൽ എന്റെയോ യൂറോപ്പിലെ മറ്റു മികച്ചധിഷണാശാലികളായ മറ്റുള്ളവരുടെയോ പുസ്തകങ്ങൾ കത്തിച്ചുകളയാവുന്നതാണ്, എന്നാൽ അവയിൽ നിന്നുമുള്ള ആശയങ്ങൾ ദശലക്ഷക്കണക്കിനു മാധ്യമങ്ങളിൽക്കൂടി ലോകമെങ്ങും വ്യാപിച്ചുകഴിഞ്ഞു, ഇനിയും പടരുകയും ചെയ്യും.'
" പുസ്തകങ്ങൾ നശിപ്പിക്കപ്പെട്ട ഗ്രന്ഥകാരന്മാർ ഈ ലേഖന വിഭാഗം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജർമ്മൻ ഭാഷയിൽ പുസ്തകങ്ങൾ എഴുതിയ ഗ്രന്ഥകാരന്മാർ: വിക്കി ബോം , വാൾട്ടർ ബെഞ്ചമിൻ , ഏണസ്റ്റ് ബ്ലോക്ക് , ബെർട്ടോൾട്ട് ബ്രെക്റ്റ് , മാക്സ് ബ്രോഡ് , ഓട്ടോ ഡിക്സ് , ആൽഫ്രഡ് ഡോബ്ലിൻ , ആൽബർട്ട് ഐൻസ്റ്റീൻ , ഫ്രെഡറിൿ ഏംഗൽസ് , ലിയോൺ ഫ്യൂക്റ്റ്വാഞ്ച് , മറിയേലൂയിസ് ഫ്ലെഇബർ , ലിയോനാഡ് ഫ്രാങ്ക് , സിഗ്മണ്ട് ഫ്രോയിഡ് , ഇവൻ ഗോൾ , ജോർജ് ഗ്രോസ് , ജാറോസ്ലാവ് ഹാസെക് , വെർണഝാഗെമാൻ , ഹെയ്ന്രിക് ഹെയിൻ , മാഗ്നസ് ഹിർഷ്ഫെൽഡ് , ഓഡോൻ വൺ ഹൊർവത് , ഹെൻറിച്ച് എഡ്വാഡ് ജേക്കബ് , ഫ്രാൻസ് കാഫ്ക , ജോർഗ് കൈസർ , എറിക് കാസ്റ്റ്നർ , ആൽഫ്രഡ് കെർ , എഗോൻ കിഷ് , സീഗ്ഫ്രീഡ് ക്രാക്കൌർ , കാൾ ക്രൗസ് , ത്യോഡർ ലെസിങ്ങ് , അലക്സാണ്ടർ ലെർനെറ്റ്-ഹോളേനിയ , കാൾ ലിബ്ക്നെക്റ്റ് , ഗ്യോർഗി ലൂക്കോസ് , റോസാ ലക്സംബർഗ് , ഹെയ്ൻറിച്ച് മാൻ , ക്ലൗസ് മാൻ , ലുദ്വിഗ് മാർക്യൂസ് , കാൾ മാർക്സ് , റോബർട്ട് മസിൽ , കാൾ വൺ ഒസിയേറ്റ്സ്കി , ഇർവിൻ പിസ്കറ്റർ , ആൽഫ്രഡ് പോൾഗർ , ഗെർറ്റ്രൂഡ് വൺ പുട്ട്കാമർ , എറിക് മരിയ റിമാർക്വു , ലുഡ്വിഗ് റെൻ , ജൊചിം റിങ്ങൽനറ്റ്സ് , ജോസഫ് റോത് , നെല്ലി സാക്സ് , ഫെലിക്സ് സാൽട്ടൻ , അന്ന സെഘേഴ്സ് , ആർതർ ഷ്നിറ്റ്സ്ലർ , കാൾ സ്റ്റേൺഹൈം , ബെർത വൺ സറ്റ്നർ , ഏണസ്റ്റ് ടോളർ , കുർട്ട് ടുഷോൽസ്കി , ജേക്കബ് വാസ്സർമാൻ , ഫ്രാങ്ക് വെഡേക്കിൻഡ് , ഫ്രാൻസ് വെർഫെൽ , ഗ്രെറ്റെ വീസ്കോപ്പ് , ആർണോൾഡ് സ്വിഗ് , സ്റ്റീഫൻ സ്വിഗ് .
ജർമ്മൻ ഭാഷയിൽ മാത്രമല്ല, ഫ്രഞ്ചുകാരായ ഹെൻറി ബാർബൂസെ , ആന്ദ്രേ ഗൈഡ് , വിക്ടർ യൂഗോ , റൊമൈൻ റോളണ്ട് മുതലായവരുടെയും അമേരിക്കൻ എഴുത്തുകാരായ ജോൺ ഡോസ് പാസോസ് , തിയഡോർ ഡ്രെയ്സർ , ഏണസ്റ്റ് ഹെമിങ്‌വേ , ഹെലൻ കെല്ലർ , ജാക്ക് ലണ്ടൻ , അപ്റ്റൻ സിൻക്ലെയർ തുടങ്ങിയവരുടെയും ഇംഗ്ലീഷ് എഴുത്തുകാരായ ജോസഫ്‌ കോൺറാഡ്‌ , ആൽഡസ് ഹക്സിലി , ഡി.എച്ച്. ലോറൻസ് , എച്ച്.ജി. വെൽസ് പോലുള്ളവരുടെയും ഐറിഷ് എഴുത്തുകാരായ ജെയിംസ് ജോയ്സ് റഷ്യക്കാരായ ഇസാക് ബബെൽ , ഫിയോദർ ദസ്തയേവ്‌സ്കി , ഇല്ല്യ എഹ്രെൻബർഗ് , മാക്സിം ഗോർക്കി , വ്ലാഡിമിർ ലെനിൻ , വ്ലാദിമിർ മയക്കോവ്സ്കി , വ്ലാഡിമിർ നബക്കോവ് , ലിയോ ടോൾസ്റ്റോയ് , ലിയെഫ് ഡേവിഡോവിച് ട്രോട്സ്കി എന്നിവരുടെയുമെല്ലാം ഗ്രന്ഥങ്ങൾ നാസികൾ കത്തിച്ചവയിൽ ഉൾപ്പെടുന്നു.
നാസി ആശയങ്ങളെ എതിർത്ത എഴുത്തുകാരന്മാരെ ഉപദ്രവിക്കുന്നതിന്റെ അവസാനഘട്ടമായിരുന്നു പുസ്തകം കത്തിക്കൽ പരിപാടി.
പല കലാകാരന്മാരെയും എഴുത്തുകാരെയും ശാസ്ത്രകാരന്മാരെയും പ്രവർത്തിക്കുന്നതിനും എഴുതുന്നതിനും നിരോധനമേർപ്പെടുത്തിയിരുന്നു.
അവരുടെ സംഭാവനകൾ ലൈബ്രറികളിലും സ്കൂൾ പുസ്തകങ്ങളിലും സർവ്വകലാശാലകളിലെ ഗ്രന്ഥങ്ങളിലും നിന്നു നീക്കം ചെയ്തു.
പലരെയും നാടുകടത്തിയിരുന്നു ( വാൾട്ടർ മെഹ്റിങ് , ആർനോൾഡ് സ്വിഗ് എന്നിവരെപ്പോലെ); മറ്റുചിലരുടെ പൗരത്വം എടുത്തുകളഞ്ഞു (ഉദാഹരണത്തിന് ഏണസ്റ്റ് ടോളർ , കുർട്ട് ടുഷോൽസ്കി ) അല്ലെങ്കിൽ സ്വയം സമൂഹത്തിൽനിന്നും മാറിനിൽക്കാൻ നിർബന്ധിതരാക്കി (ഉദാ: എറിക് കാസ്റ്റ്നർ ).
പലരെയും മരണത്തിലേക്ക് തള്ളിവിട്ടു.
മറ്റുപലരെയും കോൺസൻട്രേഷൻ ക്യാമ്പുകളിലേക്ക് അയച്ചു, അല്ലെങ്കിൽ വധിച്ചു ( കാൾ ഫോൻ ഒസിയറ്റ്സ്കി , എറിക്ക് മുഹ്സം , ഗെർറ്റ്രൂഡ് കോൾമർ , ജേക്കബ് വാൻ ഹോഡിസ് , പോൾ കോൺഫെൽഡ് , ആർനോ നാഡൽ , ജോർജ് ഹെർമാൻ , തിയോഡർ വൂൾഫ് , ആദം കുക്ക്ഹോഫ് , റുഡോൾഫ് ഹിൽഫെർഡിംഗ് മുതലായവർ).
നാടുകടത്തപ്പെട്ട പലരും നിരാശയാൽ ജീവനൊടുക്കി (ഉദാഹരണത്തിന്: വാൾട്ടർ ഹസെൻക്ലെവർ , ഏണസ്റ്റ് വീസ് , കാൾ ഐൻസ്റ്റീൻ , വാൾട്ടർ ബെഞ്ചമിൻ , ഏണസ്റ്റ് ടോളർ , സ്റ്റീഫൻ സ്വിഗ് .)
ഹെൻറിച്ച് ഹൈൻ 1820-21 കാലത്ത് തന്റെ നാടകമായ അൽമസറിൽ (Almansor) -ൽ പ്രഖ്യാതമായ ഒരു താക്കീത് നൽകിയിരുന്നു:
"Dort, wo man Bücher verbrennt, verbrennt man am Ende auch Menschen ": "Where they burn books, they will in the end also burn people."
"പുസ്തകം കത്തിക്കുന്നവർ മനുഷ്യരെയും കത്തിക്കും".
ഡിനാസിഫിക്കേഷൻ
1946 -ൽ യുദ്ധാനന്തരം സഖ്യകഷികൾ 30000 ത്തിലേറെ നാസിഗ്രന്ഥങ്ങളുടെ പട്ടിക തയ്യാറാക്കുകയും സ്കൂൾ പുസ്തകങ്ങൾ മുതൽ കവിതകൾ തുടങ്ങി കാൾ വോൺ ക്ലൂസ്വിറ്റ്സ് (von Clausewitz) തുടങ്ങിയ എഴുത്തുകാരുടെ ഗ്രന്ഥങ്ങൾ വരെ അക്കൂട്ടത്തിൽ ഉണ്ടായിരുന്നു.
അത്തരത്തിലുള്ള ദശലക്ഷക്കണക്കിനു പുസ്തകങ്ങൾ കണ്ടുകെട്ടി നശിപ്പിച്ചു.
വസ്തുതാപരമായി ചിന്തിച്ചാൽ ഈ പരിപാടി നാസികളുടെ പുസ്തകം കത്തിക്കലുമായി വ്യത്യാസമൊന്നുമില്ലാത്തതാണെന്ന് മിലിട്ടറി ഡിറക്ടറേറ്റ് സമ്മതിക്കുകയുണ്ടായി.
മറ്റു മാധ്യമങ്ങളെപ്പോലെതന്നെ കലാരൂപങ്ങളും ഇത്തരം സെൻസർഷിപ്പിനു വിധേയമായിരുന്നു:
ജർമ്മൻ സൈനികകടന്നുകയ്യേറ്റങ്ങളെയും നാസിസത്തെയും പറ്റിയുള്ള എല്ലാ കലകളും സാഹിത്യവും എന്നേക്കുമായി നശിപ്പിക്കുകയോ കസ്റ്റഡിയിൽ എടുക്കുകയോചെയ്തു.
കലാരൂപങ്ങൾ പിടിച്ചെടുക്കാനുള്ള നിർദ്ദേശങ്ങൾ പലയിടത്തും പലതരത്തിൽ വ്യാഖ്യാനിക്കപ്പെട്ടു.
ആയിരക്കണക്കിനു പെയ്ന്റിംഗുകൾ നശിപ്പിക്കപ്പെട്ടു, ആയിരക്കണക്കിനെണ്ണം അമേരിക്കയിലേക്ക് കൊണ്ടുപോയി.
അവയിൽ പലതും ഇന്നും അമേരിക്കയിൽ ബാക്കിയായിട്ടുണ്ട്.
ഉദാഹരണത്തിന് അവയിൽ ഡെപിക്ടിംഗ് എ കപ്പിൾ ഓഫ് മിഡിൽ എയ്ജ്‌ഡ് വിമൻ ടോക്കിങ്ങ് ഇൻ എ സൺലൈറ്റ് സ്ട്രീറ്റ് ഇൻ എ സ്മോൾ ടൗൺ ("depicting a couple of middle aged women talking in a sunlit street in a small town") എന്നതുപോലുള്ള ചിത്രങ്ങൾ ഉണ്ട്.
യുനൈറ്റെഡ് സ്റ്റേറ്റ്സ് ഹോളോകോസ്റ്റ് മെമോറിയൽ മ്യൂസിയം ഫൈറ്റിങ്ങ് ദ ഫയേഴ്സ് ഓഫ് ഹെറ്റ്:അമേരിക്ക ആന്റ് ദ നാസി ബുക് ബേണിങ്ങ്സ് (Fighting the Fires of Hate: America and the Nazi Book Burnings ) എന്നൊരു സഞ്ചരിക്കുന്ന പ്രദർശനം നിർമ്മിച്ചിട്ടുണ്ട്.
ചരിത്രത്തിലെ ഫോട്ടോഗ്രാഫുകൾ, രേഖകൾ, ചലച്ചിത്രങ്ങൾ മുതലായവയിൽക്കൂടി എങ്ങനെയാണ് പുസ്തകം കത്തിച്ചത് നാസിസത്തിനെതിരായ യുദ്ധത്തിൽ അമേരിക്കയുടെ നാസികൾക്കെതിരായ യുദ്ധത്തിൽ മുഖ്യമായ ഒരു ചിഹ്നമായതെന്ന് എടുത്തുകാണിക്കുന്നുണ്ട്.
കൂടാതെ അതെങ്ങനെയാണ് ഇന്നും വിവിധതരം കലകളിൽക്കൂടിയും മാധ്യമങ്ങളിൽക്കൂടിയും നിലനിൽക്കുന്നതെന്നും വിവരിക്കുന്നു.
2014 - ൽ ഈ പ്രദർശനം വെസ്റ്റ് ഫാർഗോ, നോർത്ത് ഡകോട, ഡള്ളാസ്, ടെക്സാസ് മിസ്സൗള, മൊണ്ടാന എന്നിവിടങ്ങളിൽ നടക്കുകയുണ്ടായി.
മോളി ഗുപ്റ്റിൽ മാനിങ്ൻ എഴുതിയ വെൻ ബുക്സ് വെന്റ് റ്റു വാർ (When Books Went to War) ( ഹൗട്ടൻ മിഫ്ലിൻ ഹാർകോർട്ട് ), എന്ന ഗ്രന്ഥത്തിൽ 1933 -ൽ ബെർളിനിൽ പുസ്തകം കത്തിച്ച സംഭവങ്ങളെ വിശദമായി പ്രതിപാദിക്കുന്നുണ്ട്.
അതോടൊപ്പം അമേരിക്ക എങ്ങനെയാണ് ദശലക്ഷക്കണക്കിനു പുസ്തകങ്ങൾ അച്ചടിച്ച് രണ്ടാം ലോകമഹായുദ്ധകാലത്ത് ] മുന്നണിയിൽ സേവനം ചെയ്യുന്ന പട്ടാളക്കാർക്ക് എത്തിച്ചുകൊടുത്ത് അതിനെ എതിരിട്ടതെന്നെല്ലാം വിശദമാക്കുന്നുണ്ട്.
ഇവയും കാണുക വൂൽഫ്ഗാങ്ങ് ഹെർമാൻ , പുസ്തകങ്ങളുടെ കരിമ്പട്ടിക ഉണ്ടാക്കിയ ലൈബ്രേറിയൻ പുസ്തകവിരോധം ജർമ്മനിയിലെ പുസ്തകങ്ങൾ നിലവാരമില്ലാത്ത കല ഡിനാസിഫിക്കേഷൻ ജർമ്മനിയിൽ നിരോധിക്കപ്പെട്ട എഴുത്തുകാരുടെ പട്ടിക പുസ്തകം കത്തിക്കൽ സംഭവങ്ങളുടെ പട്ടിക വാഴ്സായുടെ നശീകരണത്തിനായുള്ള പദ്ധതി അവലംബം
സഹായകഗ്രന്ഥങ്ങൾ Mauthner, Martin (2007) German Writers in French Exile, 1933-1940 , London: Vallentine Mitchell.
ISBN 978-0-85303-540-4 978-0-85303-540-4 This article incorporates text from the United States Holocaust Memorial Museum, and has been released under the GFDL .
പുറത്തേക്കുള്ള കണ്ണികൾ United States Holocaust Memorial Museum - Holocaust Encyclopedia: Book Burning United States Holocaust Memorial Museum - Library Bibliography: 1933 Book Burnings Archived 2012-07-19 at the Wayback Machine .
Jewish Virtual Library - The Burning of the Books
നാസി പാർട്ടി ഇംഗ്ലീഷ് വിലാസം https://ml.wikipedia.org/wiki/Nazi_Party സ്വസ്തിക - നാസികളുടെ ചിഹ്നം
ജർമ്മനിയിൽ 1919 നും 1945 നും ഇടയിൽ നിലനിന്നിരുന്ന തീവ്രവലതുപക്ഷപാർട്ടിയായിരുന്ന നാഷണലിസ്റ്റ് സോഷ്യലിസ്റ്റ് ജർമ്മൻ വർക്കേഴ്സ് പാർട്ടി ആണു നാസി പാർട്ടി എന്നറിയപ്പെടുന്നത്.
(German: Nationalsozialistische Deutsche Arbeiterpartei, abbreviated NSDAP) .1920 ന് മുൻപ് ജർമ്മൻ വർക്കേഴ്സ് പാർട്ടി എന്നാണ് ഇതറിയപ്പെട്ടിരുന്നത്.
ഒന്നാം ലോകമഹായുദ്ധാനന്തരജർമ്മനിയിലെ കമ്മ്യൂണിസ്റ്റ് പ്രക്ഷോഭങ്ങൾക്കെതിരെ പോരാടിയ തീവ്ര ജർമ്മൻ ദേശീയവാദികളും വംശീയവാദികളും പോപ്പുലിസ്റ്റുകളുമായ ഫ്രീകോർപ്സ് അർദ്ധസൈനിക സംസ്കാരത്തിൽ നിന്നാണ് നാസി പാർട്ടി ഉയർന്നുവന്നത്.
കമ്മ്യൂണിസത്തിൽ നിന്നും വോൾക്കിഷ് ദേശീയതയിലേക്ക് പ്രവർത്തകരെ ആകർഷിക്കുന്നതിനാണ് പാർട്ടി സൃഷ്ടിച്ചത്.
തുടക്കത്തിൽ നാസിപാർട്ടിയുടെ രാഷ്ട്രീയതന്ത്രം വൻകിടബിസിനസ്സ് വിരുദ്ധ, ബൂർഷ്വാവിരുദ്ധ, മുതലാളിത്തവിരുദ്ധ പ്രഭാഷണങ്ങളിൽ ശ്രദ്ധ കേന്ദ്രീകരിച്ചായിരുന്നു.
എന്നാൽ ബിസിനസ്സ് നേതാക്കളുടെ പിന്തുണ നേടുന്നതിനായി ഈ തന്ത്രത്തിൽ മാറ്റം വരുത്തുകയും 1930-കളോടെ പാർട്ടിയുടെ പ്രധാന ശ്രദ്ധ ജൂതവിരുദ്ധവും മാർക്സിസ്റ്റ് വിരുദ്ധവുമായ വിഷയങ്ങളിലേക്ക് മാറുകയും ചെയ്തു.
തകർന്നുപോയ ജീവിത നിലവാരവും വലിയ തൊഴിലില്ലായ്മയും ജർമ്മൻ ജനതയെ രാഷ്ട്രീയതീവ്രവാദത്തിലേക്ക് തള്ളിവിട്ട മഹാസാമ്പത്തികമാന്ദ്യം വരെ പാർട്ടിക്ക് ജനപിന്തുണ കുറവായിരുന്നു.
കപടശാസ്ത്രപരമായ വംശീയ സിദ്ധാന്തങ്ങൾ നാസിസത്തിന്റെ കേന്ദ്രബിന്ദുവായിരുന്നു.
"വംശീയമായി അഭിലഷണീയരായ" ജർമ്മൻകാരെ ഒന്നിപ്പിക്കാൻ പാർട്ടി ലക്ഷ്യം വെച്ചു.
അതേസമയം രാഷ്ട്രീയ വിയോജിപ്പുള്ളവരോ ശാരീരികമോ ബൗദ്ധികമോ ആയി ബുദ്ധിമുട്ടുന്നുവരോ അല്ലെങ്കിൽ ഒരു വിദേശവംശത്തെ പ്രതിനിധീകരിക്കുന്നവരെയോ പാർട്ടിയിൽ ചേർക്കാതിരിക്കാൻ ശ്രദ്ധിക്കുകയും ചെയ്തു.
നാസിസത്തിന്റെ പ്രധാനാശയങ്ങളിലൊന്ന്  "ജനങ്ങളുടെ സമൂഹം" (Volksgemeinschaft) എന്ന ആശയത്തിൽ പ്രകടിപ്പിക്കപ്പെട്ട വംശീയവേർതിരിവായിരുന്നു.
"ആര്യൻ മാസ്റ്റർ വംശം" എന്ന ആശയം, വംശീയ പരിശുദ്ധി, യൂജെനിക്സ്, വിശാലമായ സാമൂഹിക ക്ഷേമ പരിപാടികൾ, വ്യക്തിഗത അവകാശങ്ങളുടെ കൂട്ടായ കീഴ്വഴക്കം എന്നിവയിലൂടെ നാസികൾ ജർമ്മൻ ജനതയെ ശക്തിപ്പെടുത്താൻ ശ്രമിച്ചു.
നാസി ആശയങ്ങൾ ജനങ്ങളെ ഭരണകൂടത്തിന്റെ നന്മയ്ക്കു വേണ്ടി ത്യാഗം ചെയ്യാൻ പ്രേരിപ്പിച്ചു.
ആര്യൻ വംശത്തിന്റെ ശുദ്ധതയും ശക്തിയും സംരക്ഷിക്കുന്നതിനായി, നാസികൾ ജൂതന്മാർ , റൊമാനികൾ , പോളുകൾ, സ്ലാവുകൾ , ശാരീരികവും മാനസികവുമായ വൈകല്യമുള്ളവർ, സ്വവർഗാനുരാഗികൾ , യഹോവയുടെ സാക്ഷികൾ , രാഷ്ട്രീയ എതിരാളികൾ എന്നിവരെ വേർതിരിക്കാനും അവരുടെ വോട്ടവകാശം നിഷേധിക്കാനും ഒടുവിൽ അവരെ ഉന്മൂലനം ചെയ്യാനും ശ്രമിച്ചു.
നാസി പാർട്ടിയുടെ നിയന്ത്രണത്തിലുള്ള ജർമ്മൻ ഭരണകൂടം അന്തിമപരിഹാരത്തിന് (ഫൈനൽ സൊല്യൂഷൻ) തുടക്കമിട്ടപ്പോൾ വംശഹത്യയും ഉന്മൂലനവും അതിന്റെ പാരമ്യത്തിലെത്തി.
ഒരു വ്യവസായികസംവിധാനം പോലെ ഏകദേശം 6 ദശലക്ഷം ജൂതന്മാരെയും ലക്ഷക്കണക്കിന് മറ്റ് ജനവിഭാഗങ്ങളെയും കൂട്ടക്കൊല ചെയ്ത ഈ വംശഹത്യ ഹോളോകോസ്റ്റ് എന്നറിയപ്പെടുന്നു.
1933 -ൽ പ്രസിഡന്റായിരുന്ന പൗൾ വോൺ ഹൈഡൻബർഗ് (Paul von Hindenburg) നാസി പാർട്ടിയുടെ 1921-മുതലുള്ള നേതാവായിരുന്ന ഹിറ്റ്‌ലറിനെ ജർമനിയുടെ ചാൻസിലറായി തിരഞ്ഞെടുത്തു.
ഹിറ്റ്‌ലർ മൂന്നാം റീച്ച് എന്നറിയപ്പെടുന്ന ഒരു ഏകാധിപത്യ ഭരണം സ്ഥാപിക്കുകയും സമ്പൂർണ്ണമായ അധികാരത്തോടെ ഏകാധിപതിയായി മാറുകയും ചെയ്തു.
രണ്ടാം ലോകമഹായുദ്ധത്തിൽ ജർമ്മനിയുടെ പരാജയത്തെത്തുടർന്ന് നാസി പാർട്ടി നിയമവിരുദ്ധമെന്ന് പ്രഖ്യാപിക്കപ്പെട്ടു.
ഡിനാസിഫിക്കേഷൻ എന്നറിയപ്പെടുന്ന ഒരു പ്രക്രിയയിൽ നാസി ആശയങ്ങളിൽ നിന്ന് ജർമ്മൻ സമൂഹത്തെ ശുദ്ധീകരിക്കാൻ സഖ്യകക്ഷികൾ ശ്രമിച്ചു.
ന്യൂറംബർഗ് വിചാരണയിൽ മനുഷ്യരാശിക്കെതിരായ കുറ്റകൃത്യങ്ങൾ ചെയ്തതിനാൽ നാസി പാർട്ടിയുടെ നിരവധി ഉന്നത നേതാക്കൾ വിചാരണ ചെയ്യപ്പെടുകയും അവർ കുറ്റക്കാരാണെന്ന് കണ്ടെത്തുകയും വധശിക്ഷക്കു വിധിക്കപ്പെടുകയും ചെയ്തു.
ജർമ്മനിയും ഓസ്ട്രിയയും ഉൾപ്പെടെ പല യൂറോപ്യൻ രാജ്യങ്ങളിലും നാസി പാർട്ടിയുമായി ബന്ധപ്പെട്ട ചിഹ്നങ്ങളുടെ ഉപയോഗം ഇപ്പോഴും നിയമവിരുദ്ധമാണ്.
NSDAP Gaue 1926,1928,1933 1937 അവലംബം പുസ്തകസൂചിക
രാഷ്ട്രീയവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
നാസി ജർമനിയിലെ മൃഗക്ഷേമ നയങ്ങൾ ഇംഗ്ലീഷ് വിലാസം https://ml.wikipedia.org/wiki/Animal_welfare_in_Nazi_Germany
നാസി ജർമനിയുടെ നേതൃനിരയിൽ മൃഗക്ഷേമത്തിനു വലിയ പിന്തുണ തന്നെ ഉണ്ടായിരുന്നു .
അഡോൾഫ് ഹിറ്റ്ലറും അദ്ദേഹത്തിന്റെ കീഴിലെ ഉയർന്ന ഉദ്യോഗസ്ഥരും മൃഗങ്ങൾ സംരക്ഷിക്കപ്പെടുന്നു എന്ന് ഉറപ്പുവരുത്താൻ പല മാനദണ്ഡങ്ങളും സ്വീകരിച്ചു .
ഹിറ്റ്ലറും ഹെർമൻ ഗോറിങ്ങും ഉൾപ്പെടെ പല നാസി നേതാക്കളും മൃഗങ്ങളുടെ അവകാശങ്ങളുടെയും മൃഗസംരക്ഷണത്തിന്റെയും അനുകൂലികളായിരുന്നു.
മിക്ക നാസികളും പരിസ്ഥിതിവാദികളായിരുന്നു.
മൃഗക്ഷേമവും മൃഗസംരക്ഷണവും നാസി ഭരണത്തിലെ പ്രധന വിഷയമായിരുന്നു.
ഹെയ്ൻറിച്ച് ഹിംലർ മൃഗങ്ങളെ വേട്ടയാടുന്നത് നിയമം മൂലം നിരോധിക്കാൻ ഒരു ശ്രമം നടത്തുകയുണ്ടായി .
ഗോറിങ് ഒരു മൃഗ സ്നേഹിയും മൃഗ സംരക്ഷണ വാദിയും ആയിരുന്നു, .
ഇദ്ദേഹം ഹിറ്റ്ലറുടെ നിർദ്ദേശങ്ങൾ അനുസരിച്ച് നാസി മൃഗക്ഷേമ നിയമങ്ങൾ ലംഘിച്ച ജർമനിക്കാരെ കോൺസെൻട്രേഷൻ ക്യാമ്പുകളിലേക്ക് അയച്ചു.
നാസി പ്രചാരണ മന്ത്രിയായിരുന്ന ജോസഫ് ഗീബൽസ് തന്റെ സ്വകാര്യ ഡയറികളിൽ ഹിറ്റ്ലറെ പറ്റി പറഞ്ഞിരിക്കുന്നത് സസ്യഭുക്കായിരുന്ന ഹിറ്റ്ലർ ക്രിസ്തുമതത്തെയും  ജൂതമതത്തെയും വെറുക്കാനുള്ള കാരണങ്ങളിൽ വലിയ പങ്കു വഹിക്കുന്ന ഒന്ന് ഈ മതങ്ങൾ മനുഷ്യന്റെ വിലയും മറ്റ് മൃഗങ്ങളുടെ വിലയും തമ്മിൽ ധാർമികമായി വലിയ അന്തരം കല്പിച്ചതാണെന്നാണ്.
രണ്ടാം ലോകയുദ്ധാനന്തരം ജർമൻ സാമ്രാജ്യത്തിൽ അറവുശാലകൾ നിരോധിക്കാനും ഹിറ്റ്ലർ പദ്ധതിയിട്ടിരുന്നതായി ഗീബൽസ് എഴുതിയിട്ടുണ്ട് .
നാസി മൃഗക്ഷേമ നിയമങ്ങളുടെ ചരിത്രം വിവാദപരമാണ്.
മൃഗങ്ങളുടെ അവകാശങ്ങളെ വിമർശിക്കുന്ന ചിലരെങ്കിലും നാസിസവും ആയുള്ള ചരിത്രപരമായ ബന്ധം കാരണം ആധുനിക മൃഗസംരക്ഷണ പ്രസ്ഥാനങ്ങളെ കുറ്റപ്പെടുത്തുന്നു.
എന്നാൽ മൃഗങ്ങളുടെ അവകാശങ്ങളുടെ അനുകൂലികൾ മിക്കപ്പോഴും നാസിസവും മൃഗസംരക്ഷണവുമായുള്ള ചരിത്രപരമായ ബന്ധം തള്ളിക്കളയാറാണ്.
ജർമനിയിലെ ഇപ്പോഴത്തെ മൃഗക്ഷേമ നിയമങ്ങൾ നാസി ജർമനിയിലെ നിയമങ്ങളുടെ പരിഷ്കരിച്ച പതിപ്പാണ് .
മാനദണ്ഡങ്ങൾ
പത്തൊൻപതാം നൂറ്റാണ്ടിന്റെ ആരംഭത്തിൽ ജൂതരുടെ വിശ്വാസപരമായ അറിവുകളും മൃഗങ്ങളിൽ പരീക്ഷണങ്ങൾ നടത്തുന്നതുമായിരുന്നു ജർമൻ മൃഗക്ഷേമ പ്രസ്ഥാനത്തിന്റെ പ്രധാന ശ്രദ്ധാകേന്ദ്രങ്ങൾ.
നാസി പാർട്ടി തങ്ങളുടെ രാഷ്ട്രീയപരമായ വിഷയങ്ങളായി ഇവ ഏറ്റെടുത്തു.
നാസികൾ മൃഗസംരക്ഷണത്തിനായുള്ള മനുഷ്യകേന്ദ്രിതമായ ന്യായങ്ങൾ തിരസ്കരിച്ചിരുന്നുവെന്ന് അഭിപ്രായപ്പെട്ട ബോറിസ് സാക്സിൻ , മൃഗങ്ങൾ അവയ്ക്കു വേണ്ടി തന്നെ സംരക്ഷിക്കപ്പെടണമെന്ന് വാദിക്കുന്നയാളുമായിരുന്നു .
1927ൽ റൈഹ്സ്റ്റാഗിലെ (അന്നത്തെ ജർമൻ പാർലമെന്റ്)  ഒരു നാസി പ്രധിനിധി മൃഗങ്ങളോടുള്ള ക്രൂരതകൾക്കും ജൂതരുടെ വിശ്വാസപരമായ അറവുകൾക്കുമെതിരെ നടപടി സ്വീകരിക്കാൻ ആഹ്വനം ചെയ്തിരുന്നു.
1931ൽ നാസി പാർട്ടി (അപ്പോൾ അവർ റൈഹ്സ്റ്റാഗിലെ ഒരു ന്യൂനപക്ഷം മാത്രമായിരുന്നു)  മൃഗങ്ങളിൽ പരീക്ഷണങ്ങൾ നടത്തുന്നത് നിരോധിക്കാനുള്ള നിർദ്ദേശം മുന്നോട്ടുവച്ചു.
1933ൽ പ്രഷ്യൻ പാർലമെന്റിലെ നാസി പ്രതിനിധികൾ ഈ നിരോധനം നടപ്പിൽ വരുത്താനായി ഒരു യോഗം വിളിച്ചു ചേർത്തു.
1933 ഏപ്രിൽ 21ന്, നാസി പാർട്ടി അധികാരത്തിൽ വന്നയുടെനെത്തന്നെ പാർലമെൻറ് അറവ് നിയന്ത്രിക്കാനുള്ള നിയമങ്ങൾ നടപ്പിലാക്കി തുടങ്ങി .
അനസ്തേഷ്യ നൽകാത്ത ഒരു മൃഗത്തെയും വധിക്കാൻ പാടില്ലായിരുന്നു.
ഏപ്രിൽ 24ന് പ്രഷ്യൻ ആഭ്യന്തര മന്ത്രാലയം ശീതരക്ത ജീവികളെ വധിക്കുന്നതിനെതിരായി ഉത്തരവ് പുറപ്പെടുവിച്ചു .
മൃഗങ്ങളിൽപരീക്ഷണങ്ങൾ നടത്തുന്നത് നിരോധിച്ച ആദ്യ രാഷ്ട്രം ജർമ്മനിയായിരുന്നു .
1933  ഓഗസ്റ്റ് 16ന് ഗോറിങ് പ്രഷ്യൻ പ്രധാനമന്ത്രിയെന്ന നിലയിൽ മൃഗങ്ങളിൽ പരീക്ഷണങ്ങൾ നടത്തുന്നത് മുഴുവനായി നിരോധിച്ചു കൊണ്ട് ഉത്തരവ് പുറപ്പെടുവിച്ചു .
"മൃഗങ്ങളിൽ നടത്തുന്ന പരീക്ഷണങ്ങളിലെ അസഹ്യമായ പീഡനത്തിനും ബുദ്ധിമുട്ടുകൾക്കും" അദ്ദേഹം അവസാനം പ്രഖ്യാപിച്ചു, "ഇപ്പോളും നിർജീവമായ സ്വത്തായി മൃഗങ്ങളെ പരിഗണിക്കാമെന്ന് കരുതുന്നവരെ" കോൺസെൻട്രേഷൻ ക്യാമ്പുകളിലേക്ക് അയക്കുമെന്നും അദ്ദേഹം പറഞ്ഞു .
1933  ഓഗസ്റ്റ് 23ന് റേഡിയോ സംപ്രേഷണത്തിൽ ഗോറിങ് പറഞ്ഞു:
മൃഗങ്ങളിലെ പരീക്ഷണങ്ങൾ നിരോധിക്കുന്നത് മൃഗങ്ങളെ സംരക്ഷിക്കാനും അവയുടെ വേദനയിൽ കരുണ കാട്ടാനുമുള്ള അത്യന്താപേക്ഷിതമായ നിയമം മാത്രമല്ല, മനുഷ്യ രാശിക്കുതന്നെ അത്യന്താപേക്ഷിതമായ ഒരു നിയമമാണ്....
അതിനാൽ ഞാൻ മൃഗങ്ങളിലെ പരീക്ഷണങ്ങൾ നിരോധിച്ചു ഉത്തരവിടുകയും പ്രഷ്യയിൽ ഇതൊരു ശിക്ഷാർഹമായ കുറ്റമാക്കുകയും ചെയ്തു.
അതിനാൽ ഇത്തരം കുറ്റകൃത്യങ്ങളിലെ കുറ്റവാളികൾ കോൺസെൻട്രേഷൻ ക്യാമ്പുകളിൽ അടയ്ക്കപ്പെടും.
ഗോറിങ് വാണിജ്യാവശ്യത്തിനായി മൃഗങ്ങളെ കെണി വച്ചു പിടിക്കുന്നതും നിരോധിച്ചു, വേട്ടയാടലിന് മേൽ കനത്ത നിയന്ത്രണങ്ങൾ ഏർപ്പെടുത്തി, കുതിരകൾക്ക് ലാടമടിക്കുന്നത് നിരോധിച്ചു, ഞണ്ടുകളെയും കൊഞ്ചുകളെയും വേവിക്കുന്നതും നിരോധിച്ചു.
ഒരിക്കൽ ഇരയായി ഉപയോഗിച്ച തവളെയെ കീറിമുറിച്ചതിന് അദ്ദേഹം ഒരു മത്സ്യതൊഴിലാളിയെ കോൺസെൻട്രേഷൻ ക്യാമ്പിലടച്ചു.
1933 നവംബർ 24 ന് നാസി ജർമ്മനി മൃഗസംരക്ഷണത്തിനായി  "സാമ്രാജ്യ മൃഗസംരക്ഷണ നിയമം"(Reichstierschutzgesetz) നടപ്പിൽ വരുത്തി .
ഈ നിയമം മൃഗങ്ങളെ ഉപയോഗിക്കുന്നതിൽ പല നിയന്ത്രണങ്ങളും ഏർപ്പെടുത്തി.
ഈ നിയമപ്രകാരം  മൃഗങ്ങൾക്ക് വേദനയോ ആരോഗ്യത്തിന് തകരാറ് ഉണ്ടാകാനോ  കാരണമാകുന്നതിനാൽ ചലച്ചിത്ര നിർമ്മാണത്തിനും പൊതു പരിപാടികൾക്കും ഉപയോഗിക്കരുതായിരുന്നു .
പക്ഷികൾക്ക് ബലമായി തീറ്റ നൽകുന്നതും ജീവനുള്ള തവളകളുടെ തുട കീറിയെടുക്കുന്നതും ഈ നിയമ പ്രകാരം നിരോധിക്കപ്പെട്ടു .
ജർമൻ ആഭ്യന്തര മന്ത്രാലയത്തിന്റെ ഉപമന്ത്രിമാരായിരുന്ന ക്ലെമെന്സ് ജിയെസും(Clemens Giese) വാൽഡെമെർ കാളേറും(Waldemer Kahler) ആയിരുന്നു ഈ നിയമത്തിന്റെ കരട് എഴുതിത്തയ്യാറാക്കാൻ ചുമതല പെട്ടിരുന്നത് .
ഇവർ 1939ൽ തങ്ങളുടെ നിയമപരമായ അഭിപ്രായമായി എഴുതി : നിയമപരമായി മൃഗങ്ങൾ "അവയ്ക്കു വേണ്ടിത്തന്നെ സംരക്ഷിക്കപ്പെടണം" ("um seiner selbst willen geschützt") "അവ നിലനിൽക്കുന്ന നിയമത്തിനും അതീതമായി സംരക്ഷക്കിപ്പെടേണ്ടതാണ്" ("Objekt eines weit über die bisherigen Bestimmungen hinausgehenden Schutzes").
1934 ഫെബ്രുവരി 23ന് പ്രഷ്യൻ വാണിജ്യ,തൊഴിൽകാര്യ മന്ത്രാലയം പ്രാഥമിക,ദ്വിതീയ,കലാലയ തലങ്ങളിൽ മൃഗസംരക്ഷണ നിയമങ്ങൾ വിദ്യാഭ്യാസത്തിന്റെ ഭാഗമാക്കി .
1934 ജൂലൈ 3ന്  വേട്ടയാടൽ പരിമിതപ്പെടുത്തുന്ന "സാമ്രാജ്യ വേട്ടയാടൽ നിയമം" (Das Reichsjagdgesetz) നടപ്പിലാക്കി.
1935 ജൂലൈ 1ന് "സാമ്രാജ്യ പ്രകൃതി സംരക്ഷണ നിയമവും"(Reichsnaturschutzgesetz) നടപ്പിലാക്കി .
ഫിന്നിഷ് സാംസ്‌കാരിക മാസികയായ  കാൽഷിയോയിലെ ഒരു ലേഖനപ്രകാരം ചെന്നായയെ സംരക്ഷിക്കുന്ന ആദ്യ രാഷ്ട്രമായിരുന്നു നാസി ജർമ്മനി.
1934ൽ നാസി ജർമ്മനി ബെർലിനിൽ അന്താരാഷ്ട്ര മൃഗക്ഷേമ കോൺഫറൻസ് വിളിച്ചു ചേർത്തു .
1936 മാർച്ച് 27ന് ജീവനുള്ള മീനുകളെയും മറ്റു ശീതരക്ത ജീവികളെയും അറക്കുന്നതിനെതിരെ ഉത്തരവ് പുറപ്പെടുവിക്കപ്പെട്ടു .
അതെ വർഷം മാർച്ച് 18ന് വനവൽക്കരണത്തിനും വന്യമൃഗങ്ങളെ സംരക്ഷിക്കാനുമായുള്ള ഉത്തരവും പുറപ്പെടുവിച്ചിരുന്നു.
1937 സെപ്റ്റംബർ 9ന് മൃഗങ്ങളെ ഗതാഗത മാർഗങ്ങളുപയോഗിച്ച് ഒരു സ്ഥലത്തു നിന്ന് മറ്റൊരു സ്ഥലത്തേക്ക് നീക്കുന്നതിനെ പറ്റിയുള്ള നിർദ്ദേശങ്ങൾ ആഭ്യന്തര മന്ത്രലയം പുറപ്പെടുവിച്ചു .
1938ൽ മൃഗസംരക്ഷണം പൊതു വിദ്യാലയങ്ങളിലും സർവകലാശാലകളിലും പഠിപ്പിക്കാവുന്ന വിഷയമായി അംഗീകരിക്കപ്പെട്ടു.
ഫലപ്രാപ്തി
മൃഗസംരക്ഷണത്തിനായി പല നിയമങ്ങളും പ്രഖ്യാപിച്ചെങ്കിലും ഇവയുടെ പ്രയോഗം എത്രമാത്രം ഫലപ്രാപ്തിയിലെത്തിയിരുന്നു എന്നത് ചോദ്യം ചെയ്യപ്പെടുന്നുണ്ട്.
1933 ഓഗസ്റ്റ് 16ന് ഹെർമൻ ഗോറിങ് നടപ്പിലാക്കിയ നിയമം അതേ വർഷം സെപ്റ്റംബർ 5ന് ഒരു ഉത്തരവിനാൽ പുനഃപരിശോധിക്കപ്പെട്ടു, ഇതിനാൽ ചില സർവകലാശാലകൾക്കും ഗവേഷണസ്ഥാപനങ്ങൾക്കും മൃഗപരീക്ഷണങ്ങൾ നടത്താനുള്ള അനുമതിപത്രം നൽകാനുള്ള അധികാരം സാമ്രാജ്യ ആഭ്യന്തര മന്ത്രാലയത്തിന് നൽകപ്പെട്ടു .
ആ സമയത്തെ ഒരു ശാസ്ത്ര പ്രസിദ്ധീകരണമായിരുന്ന Pfugers Archiv für die Gesamte Physiologi(മുഴുവൻ വൈദ്യശാസ്ത്രത്തിന്റെയും ഫ്യൂഗരുടെ ആർകൈവ്) പ്രകാരം നാസി ഭരണ കാലത്ത് ധാരാളം മൃഗ പരീക്ഷണങ്ങൾ നടന്നിരുന്നു .